
ŠAKIŲ RAJONO SAVIVALDYBĖS  ADMINISTRACIJOS  DIREKTORIUS
ĮSAKYMAS
DĖL žemės sklypO, ESANČIO VARPO G. 6, KUDIRKOS NAUMIESČIO MIESTE, ŠAKIŲ RAJONE, planO, PRILYGINAMO DETALIOJO 
TERITORIJŲ PLANAVIMO DOKUMENTUI, PATVIRTINIMO
2013 m. vasario 26 d. Nr. AT-226
Šakiai

Vadovaudamasis Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 29 straipsnio 8 dalies 2 punktu, Lietuvos Respublikos  teritorijų planavimo įstatymo (Žin., 1995, Nr. 107-2391; 2004, Nr. 21-617) 21 straipsnio 3 dalies 1 punktu ir Lietuvos Respublikos Vyriausybės 2010 m. liepos 21 d. nutarimu Nr.1124 patvirtinto Žemės sklypo plano, prilyginamo detaliojo teritorijų planavimo dokumentui, rengimo, derinimo ir tvirtinimo miestų teritorijose tvarkos aprašo (Žin., 2010, Nr. 91-4815) 40 punktu,        



t v i r t i n u  0,0978 ha žemės sklypo, esančio Varpo g. 6, Kudirkos Naumiesčio mieste,  Šakių rajone, planą, prilyginamą detaliojo planavimo dokumentui, suformuojant naudojamą valstybinės žemės sklypą, esamiems statiniams eksploatuoti pagal Nekilnojamojo turto kadastre įrašytą jų tiesioginę paskirtį. Nustatoma žemės sklypo paskirtis – kita, naudojimo būdas - gyvenamosios teritorijos, naudojimo pobūdis – vienbučių ir dvibučių gyvenamųjų pastatų statybos.

Šis įsakymas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr.13-308; 2000, Nr.85-2566) nustatyta tvarka.

